સુરસાગરના નવીનીકરણ કરવાની કામગીરી પાલિકા દ્વારા હાથમાં લેવામાં આવી છે. 2019ના અંત સુધીમાં સુરસાગરને નવુ સ્વરૂપ આપવાનું કાર્ય પણ પાલિકા દ્વારા કરવામાં આવી રહ્યું છે પરંતુ તેના મધ્યમાં આવેલ 111 ફુટ ઊંચી સર્વેશ્વર મહાદેવની પ્રતિમાને અને સલાટવાડા આરાધના ટોકિઝની સામે વિશાળ પોઠિયા પર બિરાજમાન પંચધાતુના શિવ પરિવારને સુર્વણજડિત કરવાના સંકલ્પ સાથે દાતાઓ સમક્ષ ટહેલ નાંખવા માટે માંજલપુરના ધારાસભ્ય યોગેશ પટેલ એસએમઇ ફોરમના પ્રમુખ નિલેશ શુક્લ,યુનિવર્સિટી સિન્ડિકેટ સભ્ય મયંક પટેલ, શ્રેયસ શાહ સાથે દેશ વિદેશના પ્રવાસ બાદ આગામી 10 ઓક્ટોબરથી બંને જગ્યાએ પ્રતિમાઓને સુવર્ણજડિત કરવાની કામગીરી એકસાથે શરુ કરાશે.